Im Kanton Zug hed me früei Ahzeiche vo Bevölkerig gfunde. Die ältischte sind us de Alt- und Mittelsteiziit (17'000-6'000 v.Chr.), jedoch eher i de höchere Gebiet vom Kanton Zug, da zu dere Ziit de gröschti Teil vom Kanton no vo Sumpf und Moor bedeckt gsi isch. Mer hed au archäologischi Fund us de Jungsteiziit (5'500-2'200 v.Chr.) gmacht. Zu dere Ziit sind d Lüüt an See go wohne. Sie hend sich dur Viehzucht und Landwirtschaft ernährt. I de Bronzeziit (2'200-800 v.Chr.) sind i de Schwiiz d Pfahlbauer cho. So au i de schpötere Bronzeziit im Sumpf zwüsche Cham und Zug.